jkorsvik/nowiki_second_scrape_merged huggingface dataset:
Torgeir Svendsen

Torgeir Svendsen (født 1. mars 1910, død 22. januar 1981) var en norsk politiker (Ap). Han var ordfører i Hobøl kommune 1952–1955 og 1968–1969, og vararepresentant til Stortinget fra Østfold 1954–1961.


== Referanser ==


== Eksterne lenker ==
(no) Torgeir Svendsen hos Stortinget 
(no) Torgeir Svendsen hos Norsk senter for forskningsdata
Ross (1983)

Ross er det tredje soloalbumet til Diana Ross som utgitt på RCA. Albumet må ikke forveksles med et annet album med samme navn Ross, utgitt i 1978. Fem av de åtte sangene ble produsert av Gary Katz og Ray Parker med Ross. Også Michael McDonald fra Steely Dan bidro som låtskriver, og korist. 
Albumet nådde 32.-plass på Billboard-listen.


== Sporliste ==


=== Side A ===
«That's How You Start Over» (Ed Sanford, Michael McDonald) – 4:09
«Love Will Make It Right» (Donald Fagen) – 4:44
«You Do It» (Deborah Allen, Eddie Struzick, Rafe Van Hoy) – 4:31
«Pieces of Ice» (John Capek, Marc Jordan) – 4:54


=== Side B ===
«Let's Go Up» (Franne Golde, Peters Ivers) – 4:01
«Love or Loneliness» (Ray Parker Jr.) – 4:17
«Up Front» (Ray Parker Jr.) – 3:56
«Girls» (Bill Wray, Marc Jordan, Diana Ross) – 3:58


== Mottakelse ==
Samme året som platen kom ut, hadde Ross møtt stor kritikk for sin framføring under den TV-sendte feiringen av Motowns 25-årsjubileum da hun angivelig skal ha dyttet Supremes-medlemmet Mary Wilson, og forhindret henne fra å snakke i mikrofonen. Senere holdt Ross en spektakulær konsert i New Yorks Central Park for 800 000 mens regnet sprutet ned. Konserten ble avlyst, og Ross var tilbake dagen etter. 
Konsertene var til inntekt for Diana Ross-lekeplassen i parken, men kostnadene for de begge konsertene ble høyere enn ventet, og pressen slaktet forsøket. Albumet led antakeligvis av det dårlige omdømme, og kritikerne kalte albumet kaldt. Allmusic ga albumet en 1'er, og Ross ble det første albumet fra Ross som ikke solgte til gull.


== Singler ==
1983: «Pieces of Ice» / «Still in Love» (#31 USA, #8 Norge)
1983: «Up Front» / «Love or Loneliness» (#- USA)
1983: «Let's Go Up» / «Girls» (#77 USA)


== Eksterne lenker ==
(en) Ross på Discogs 
(en) Ross på MusicBrainz 
(en) Ross på AllMusic
Kim Jung-su

Kim Jung-su (født 7. juli 1981) er en sørkoreansk bobkjører som deltok på det sørkoreanske laget i bobsleigh under Vinter-OL 2010 i Vancouver i Canada i klassen for firerbob. Den sørkoreanske boben endte på 19.-plass. 
Kim har også deltatt i skeleton-konkurranser siden 2006.


== Eksterne lenker ==
(en) Kim Jung-su – Olympedia 
(en) Kim Jung-su – Sports-Reference (OL-resultater – arkivert) 
(en) Kim Jung-su – IBSF
Lee Jin-hee

Lee Jin-hee (født 20. april 1984) er en sørkoreansk bobkjører som deltok på det sørkoreanske laget i bobsleigh under Vinter-OL 2010 i Vancouver i Canada i klassen for firerbob. Den sørkoreanske boben endte på 19.-plass. 


== Eksterne lenker ==
(en) Lee Jin-hee – Olympedia 
(en) Lee Jin-hee – Sports-Reference (OL-resultater – arkivert) 
(en) Lee Jin-hee – IBSF
Kang Kwang-bae

Kang Kwang-bae (født 29. juli 1973) er en sørkoreansk bobkjører som deltok på det sørkoreanske laget i bobsleigh under Vinter-OL 2010 i Vancouver i Canada i klassen for firerbob. Den sørkoreanske boben endte på 19.-plass.
Kang har tidligere også deltatt i aking og skeleton og har konkurrert siden 1995. Han har deltatt i tre vinter-OL tidligere, Nagano 1998, Salt Lake City 2002 og i Torino 2006.
Kang var den sørkoreanske flaggbæreren under åpningsseremonien til Vancouver-OL.


== Eksterne lenker ==
(en) Kang Kwang-bae – Olympedia 
(en) Kang Kwang-bae – Sports-Reference (OL-resultater – arkivert) 
(en) Kang Kwang-bae – IBSF
Kim Dong-hyun (fotballspiller)

Kim Dong-hyun (født 11. juni 1997) er en sørkoreansk fotballspiller.


== Landslaget ==
Han representerte Sør-Korea under Sommer-OL 2020 i Tokyo, hvor laget hans ble utslått i kvartfinalen.


== Referanser ==


== Eksterne lenker ==
(en) Kim Dong-hyun – Olympedia 
(en) Kim Dong-hyun – K League database 
(en) Kim Dong-hyun – Transfermarkt 
(en) Kim Dong-hyun – Soccerway
Swept Away (album)

Swept Away er Diana Ross sitt fjerde soloalbum på RCA, og ble utgitt den 13. september 1984. Albumet inneholdt bidrag fra låtskrivere som Lionel Richie, Ross, Bernard Edwards, Daryl Hall og Arthur Baker. Albumet solgte til gullplate i slutten av 1984, med salgstall på over 800 000.


== Sporliste ==


=== Side A ===
«Missing You» (Lionel Richie) – 4:16
«Touch By Touch» (Arthur Barrow, Joe Esposito, Richie Zito) – 4:13
«Rescue Me» (Raynard Miner, Carl Smith) – 2:40
«It's Your Move» (Stephen Kipner, Terry Shaddick) – 3:31
«Swept Away» (Daryl Hall, Sara Allen, Diana Ross) – 5:20


=== Side B ===
«Telephone» (Bernard Edwards, Denzil Miller) – 4:08
«Nobody Makes You Crazy Like You Do» (Renaldo Benson, Karla DeVito) 4:16
«All of You» (med Julio Iglesias) (Julio Iglesias, Cynthia Weil, Tony Renis) – 3:57
«We Are the Children of the World» (Mary Anne Kelly, Peppy Castro) – 4:21
«Forever Young» (Bob Dylan) – 4:46


== Mottakelse ==
Albumet brakte Ross tilbake på toppen, etter at albumet Ross hadde solgt dårlig året før. «Missing You», en hyllest til den da avdøde Marvin Gaye, nådde 10.-plass på den amerikanske singel-listen og Ross sin siste amerikanske topp 10 hit, mens de to andre singlene «Swept Away» og Julio Iglesias duetten «All of You» nådde 19.-plass. 
Albumet nådde 26.-plass på Billboard – listen, og sto som Ross sitt høyest plasserte album fram til I Love You nådde samme plass i 2007.


== Singler ==
1984: «All Of You» (#19 USA)
1984: «Swept Away» (#19 USA)
1984: «Touch By Touch» (#10 Norge)
1984: «Missing You» (#10 USA)
1985: «Telephone» (#-)


== Eksterne lenker ==
(en) Swept Away på Discogs 
(en) Swept Away på MusicBrainz 
(en) Swept Away på Spotify
Kreis Niesky

Kreis Niesky (sorbisk: Wokrjes Niska) var en Landkreis som eksisterte i Bezirk Dresden i Den tyske demokratiske republikk (DDR) fra 1948 til 1990, med hovedsete i Niesky.
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Niesky. Den 1. august 1994 ble den slått sammen med kretsene Landkreis Görlitz og Landkreis Weißwasser til den nye kretsen Niederschlesischer Oberlausitzkreis som eksisterte frem til 2008.


== Geografi ==
Kreis Niesky befant seg i den nordøstlige delen av Bezirk Dresden vest for elven  Lausitzer Neiße og nord for Görlitz. Kretsen ble regnet som en del av Nedre Schlesien og Oberlausitz. I vest grenset den mot Kreis Bautzen, i sør mot Kreis Görlitz, i øst mot Polen og i nord mot Kreis Hoyerswerda og Kreis Weißwasser i Bezirk Cottbus. Av kretsens omkring 39.300 innbyggere, bodde det 11.700 i Niesky i 1986. I slutten av 1993 hadde kretsen 36.648 innbyggere.
Kretsen hadde en lav befolkningstetthet med en perifer plassering, og var næringsmessig preget av jordbruk og skogbruk. Blant landskapets naturskjønne områder fant man de østlige delene av Oberlausitzer hede- og innsjølandskap og Muskauer Heide. 


== Historie ==

Fra 1816 til 1945 tilhørte området den neder-schlesiske Landkreis Rothenburg  (Oberlausitz). Gjennom en beslutning fra den sovjetiske millitæradministrasjonen ble den vestlige delen av Neiße innenfor Landkreis Rothenburg (Oberlausitz) den 9. juli 1945 beliggende innen for Sachsen og omdøpt til Landkreis Weißwasser. Den 16. januar 1947 ble denne kretsen og nabokretsen Landkreis Görlitz slått sammen til den nye kretsen Landkreis Weißwasser-Görlitz, med hovedsete i Weißwasser. Den 12. januar 1948 ble den omdøpt til Kreis Niesky med et areal på 1252 km².
Den 25. juli 1952 ble de nye kretsene Kreis Weißwasser dannet i nord, og Kreis Görlitz i sør. Den nye kretsen Kreis Niesky ble en del av Bezirk Dresden.
Ved Tysklands gjenforening ble Kreis Niesky omdannet til en Landkreis innenfor Fristaten Sachsen. Den 1. august 1994 ble den slått sammen med kretsene Landkreis Görlitz og Landkreis Weißwasser til den nye kretsen Niederschlesischer Oberlausitzkreis som eksisterte frem til 2008.


== Våpenskjold ==
Landkreis Niesky hadde et eget kretsvåpen fra 1950 til 1952. Aks og tannhjul symboliserte kretsens landbruk og industri, mens fargene blå og gul ble hentet fra våpenskjoldet til Oberlausitz og tilkjennega kretsens tilhørighet til dette området.


== Byer og kommuner ==
Den 3. oktober 1990 bestod kretsen av 32 kommuner, herunder 2 byer. Gjennom kommunesammenslåinger og opprettelsen av de to nye kommunene Quitzdorf am See og Waldhufen den 1. august 1994 ble antallet kommuner redusert til 19.
Patrik Ingelsten

Patrik Severin Ingelsten (født 25. januar 1982) er en tidligere svensk fotballspiller, nå assistenttrener for den svenske klubben GAIS.


== Karriere ==
Ingelsten ble svensk seriemester med Kalmar FF sesongen 2008. Etter suksessen i hjemlandet ble etterspørselen etter spissens tjenester stor, og flere klubber blant annet norske Rosenborg BK var ute etter å signere spilleren. Desember 2008 ble det likevel offentliggjort at spilleren hadde undertegenet en kontrakt med nederlandske SC Heerenveen. Spilleren etterfulgte dermed Viktor Elm, som i likhet med Ingelsten hadde dratt fra Kalmar til den nederlandske klubben. Skader og begrenset spilletid gjorde at Ingelsten ikke fant seg til rette i sin nye klubb, og i forkant av 2010 ble Ingelsten aktuell for en overgang til norske Viking FK. Januar 2010 undertegnet Ingelsten en 4-årskontrakt med klubben. I en seriekamp mok IK Start 22. august 2010 ble Ingelsten skadet, spilleren fikk kneskålen ut av ledd, og var dermed ute for resten av sesongen. Skaden var et stort slag for viking, som dermed mistet sin toppscorer midt i sesongen. Skaden ble imidlertid mer langvarig enn hva man forutså, hele 21 måneder var Ingelsten på sidelinjen. Mai 2012 var spissen tilbake i troppen i en tippeligakamp mot Stabæk Fotball. Ved kontraktsslutt etter 2013-sesongen, fikk ikke Ingelsten fornyet kontrakt med klubben.
23. november 2013 ble det offentliggjort at Ingelsten hadde signert en 3-årskontrakt med den svenske klubben Mjällby AIF. Sommeren 2014 ble Ingelsten utleid til Falkenberg.Februar 2016 ble det noe overraskende offentliggjort at Ingelsten var klar for en overgang til IS Halmia i svensk 2. divisjon. I tillegg til å spille for klubben, ville Ingelsten påta seg en trenerrolle i klubbens akademi.


== Meritter ==
 Kalmar FF

Allsvenskan: 2008 Kalmar FF

Svenska Cupen: 2007 SC Heerenveen

KNVB-cupen: 2008-09 Individuelt:

 Kalmar FF
skyttarkung :  2008


== Referanser ==


== Eksterne lenker ==
(en) Patrik Ingelsten – Transfermarkt 
(en) Patrik Ingelsten – WorldFootball.net 
(en) Patrik Ingelsten – Soccerway 
(en) Patrik Ingelsten – FBref 
Svenska Fotbollförbundet
Nils Olaf Hovdenak

Nils Olaf Olsen Hovdenak (født 8. januar 1854 i Bolsøy, død 21. juli 1942) var en norsk veiingeniør og politiker (H).
Han var bondesønn fra Bolsøy utenfor Molde. Han avla eksamen ved Trondhjems Tekniske Læreanstalt i 1875 og hadde også studiereiser i utlandet, hvoretter han avla eksamen ved teknisk skole i Hannover i 1879. Hovdenak var ansatt i Statens vegvesen fra 1875, planlegger i forbindelse med veianlegg på Island 1884–1886, arbeidsbestyrer i Statens vegvesen 1888–1895 samt amtsingeniør (overingeniør) i Romsdals amt 1895–1923. Hovdenak var formann i Romsdals amts jernbanekomité i 1896 og arbeidsminister i Jens Bratlies regjering 1912–1913.
Hovdenak planla både «kløvstigen» og den senere kjøreveien Trollstigen samme sted. Han har også blitt omtalt som Raumabanens far.


== Referanser ==


== Eksterne lenker ==
(no) Nils Olaf Hovdenak hos Norsk senter for forskningsdata
El Alto internasjonale flyplass

El Alto internasjonale flyplass (spansk: Aeropuerto Internacional El Alto) (IATA: LPB, ICAO: SLLP) (etablert 1925) er en internasjonal flyplass lokalisert i El Alto, utenfor La Paz i departementet La Paz, Bolivia. 


== Eksterne lenker ==
Offisielt nettsted 
(en) El Alto International Airport – kategori av bilder, video eller lyd på Commons
Diana Ross (andre betydninger)

Diana Ross kan vise til:

Diana Ross, en amerikansk soul, R&B og popsanger og skuespillerinne
Diana Ross (1970 album)
Diana Ross (1976 album)
Diana Ross (forfatter), (1910–2000) en engelsk barnebokforfatter«Diana Ross», en sang av The Concretes fra deres 2003 album The Concretes
Innstillingsrådet for dommere

Innstillingsrådet for dommere er et organ som ble opprettet i 2002 for å behandle alle dommerutnevnelser i tingrett, lagmannsrett og Høyesterett. Tidligere var det Justisdepartementet som gjorde dette og la saken frem for Kongen i statsråd – nå skal Innstillingsrådet gi sin innstilling før Justisdepartementet legger saken frem i statsråd.
Innstillingsrådet har syv medlemmer som alle oppnevnes av Kongen i statsråd for en periode på fire år med mulighet til én ny periode. Rådet skal bestå av tre dommere fra Høyesterett, lagmannsrettene eller tingrettene, en advokat, en jurist ansatt i det offentlige og to medlemmer som ikke er jurister.  (Innstillingsrådet gir også innstilling ved utnevning av jordskiftedommere og da er sammensetningen noe annerledes.)
Innstillingsrådet har for tiden (per 2020) følgende medlemmer:
Sorenskriver Arnfinn Agnalt, Fredrikstad Tingrett (Leder)
Lagdommer Tonje Fisknes,  Hålogaland lagmannsrett (Nestleder)
Tingrettsdommer Nina Opsahl, Oslo tingrett
Direktør Thomas L. Bornø, Oslo
Regiondirektør Gerd Ingunn Opdal, Etne
Advokat Magnhild Pape Meringen, Kristiansund
Viserektor Terje E. Bjelle, Sogndal
Jordskifterettsleder Ragnhild Sæhlie, Borgarting lagmannsrett
Grunnerverver Lars H. Verkland, Vikhamar


== Referanser ==


== Eksterne lenker ==
Innstillingsrådet for dommere på Domstol.no
Fu Chongbi

Fu Chongbi (kinesisk: 傅崇碧, pinyin: Fù Chóngbì; født 1916 i Kina, død 2003) var en kinesisk generalmajor. Han kommanderte garnisonen i Beijing men ble «utrensket» under kulturrevolusjonen, i mars 1968, sammen med Yang Chengwu og Yu Lijin.


== Referanser ==
Gao Yangyun

Gao Yangyun (高仰云, pinyin: Gāo Yǎngyún; født 1905 i Kina, død 1968) var en kinesisk kommunistisk politiker. Han var viseformann for Folkets politisk konsultative konferanse i provinsen Hebei og samtidig partisekretær for Nankaiuniversitetet. Han ble utrensket under kulturrevolusjonen som en av «de 61 overløpere», en gruppe kommunistiske kadre som ble løslatt fra Kuomintangs fengsler rett ved utbruddet av den annen sino-japanske krig.
Kreis Görlitz

Kreis Görlitz, også kalt Kreis Görlitz-Land, var en Landkreis som eksisterte i Bezirk Dresden i Den tyske demokratiske republikk (DDR) fra 1952 til 1990, med hovedsete i Görlitz.
Kreis Görlitz omfattet byen Görlitz og dens vestlige omgivelser, og ble opprettet den 25. juli 1952 av kommunene i den tidligere prøyssisk Landkreis Görlitz, kommuner vest for elven Neiße, kommunene Sohland, Altbernsdorf, Schönau, Kiesdorf og Berzdorf fra Landkreis Löbau og kommunene Leuba og Ostritz fra Kreis Zittau. Den var således territorialt sammenlignbar med den tidligere prøyssiske Landkreis Görlitz.
Kommuner øst for elven Neiße ble etter 1945 slått sammen med kommuner fra den tidligere saksiske «Reichenauer Zipfels» og en kommune fra den tidligere Kreis Lauban i det polske distriktet Powiat Zgorzelecki. Gjennom diverse grenseendringer mellom Landkreis Rothenburg (Oberlausitz) og Landkreis Görlitz, er den nøyaktige historiske lokalitet nødvendig å beskrive.
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Görlitz. Den 1. august 1994 ble den slått sammen med kretsene Landkreis Niesky og Landkreis Weißwasser til den nye kretsen Niederschlesischer Oberlausitzkreis som eksisterte frem til 2008.


== Byer og kommuner ==
Den 3. oktober 1990 bestod kretsen av 33 kommuner, herunder 3 byer. Gjennom kommunesammenslåinger og opprettelsen av de to nye kommunene Schöpstal og Vierkirchen den 1. august 1994 ble antallet kommuner redusert til 13.
Regjeringen Moltke II

Regjeringen Moltke II var Danmarks regjering 16. november 1848 – 13. juli 1851. Ble også kalt Novemberministeriet.
Endringer: 21. september 1849, 6. august 1850, 10. august 1850, 25. november 1850, 5. mars 1851
Den besto av følgende ministre:

Statsminister: A.W. Moltke
Utenriksminister:A.W. Moltke til 6. august 1850, deretter
H.C. ReedtzFinansminister: W.C.E. Sponneck
Innenriksminister:P.G. Bang til 21. september 1849, deretter
M.H. RosenørnJustisminister: C.E. Bardenfleth
Minister for Kirke- og Undervisningsvesenet: J.N. Madvig
Krigsminister: C.F. Hansen
Marineminister:C.C. Zahrtmann til 10. august 1850, deretter
C.L.C. Irminger til 25. november 1850, derefter
C.E. van DockumMinister uten portefølje: H.N. Clausen
Minister for Slesvig: F.F. Tillisch fra 5. mars 1851


== Eksterne lenker ==
Statsministeriet: Regeringen Moltke II
Regjeringen Moltke III

Regjeringen Moltke III var Danmarks regjering 13. juli 1851 – 18. oktober 1851. Ble også kalt juliministeriet.
Endringer: ingen
Den besto av følgende ministre:

Statsminister: A.W. Moltke
Utenriksminister: H.C. Reedtz
Finansminister: W.C.E. Sponneck
Innenriksminister: F.F. Tillisch
Justisminister: A.W. Scheel
Minister for Kirke- og Undervisningsvesenet: J.N. Madvig
Krigsminister: J.S. Fibiger
Marineminister: C.E. van Dockum
Ministre uten portefølje: C. Moltke
Minister for Slesvig: C.E. Bardenfleth


== Eksterne lenker ==
Statsministeriet: Regeringen Moltke III
Regjeringen Moltke IV

Regjeringen Moltke IV var Danmarks regjering 18. oktober 1851 – 27. januar 1852. Ble også kalt oktoberministeriet.
Endring: 7. desember 1851
Den besto av følgende ministre:

Statsmminister: A.W. Moltke
Utenriksminister: C.A. Bluhme
Finansminister: W.C.E. Sponneck
Innenriksminister: F.F. Tillisch
Justisminister: A.W. Scheel
Minister for Kirke- og Undervisningsvesenet:J.N. Madvig til 7. desember 1851, deretter
P.G. BangKrigsminister: C.J. Flensborg
Marineminister: C.E. van Dockum
Minister for Slesvig: C.E. Bardenfleth


== Eksterne lenker ==
Statsministeriet: Regeringen Moltke IV
Liste over romfergeferder

Liste over romfergeferder er en oversikt over alle de 135 romferdene som ble utført med USAs romferger. STS er forkortelse for Space Transportation System, og refererer til hele romfergesystemet. Første ferd var STS-1 i 1981, og siste ferd var STS-135 i juli 2011.


== Nummerering ==
Opprinnelig var ferdene nummerert med løpenummer, men fra 1984 ble nummereringen endret til et tall med bokstaver. Første sifferet angir hvilket av oppskytingsprogrammets budsjettår ferden var knyttet til (1981 var budsjettår 1). Andre sifferet angir oppskytingssted; «1» for Kennedy romsenter (KSC) i Florida og «2» for Vandenberg Air Force Base i California. Bokstavene indikerer ferdens nummer i rekken (A=1, B=2 og så videre). 1984 var i budsjettår 4, derfor ble den andre planlagte ferden dette året døpt STS-41B, siden oppskytingen fant sted ved Kennedy romsenter (STS-9 skulle egentlig hett STS-41A, men ferden var allerede kjent som STS-9, og NASA unnlot å omdøpe den for å unngå misforståelser). Da oppskytingene ble gjenopptatt i 1988 etter «Challenger»-ulykken, ble det opprinnelige nummereringssystemet gjeninnført. Nummeret refererer til hvilken rekkefølge ferdene blir lagt inn i planene, ikke i hvilken rekkefølge oppskytingene skjer.


== Forklaring til tabellen ==
Nr. refererer til nummer i rekken av oppskytinger (kronologisk).
Lokal tid refererer til Florida-tid: Vintertid UTC-5 (EST), sommertid UTC-4 (EDT). Mesteparten av året er dette 6 timer etter norsk tid.
Mannskap: Dersom to tall er oppgitt, refererer det første tallet til oppskytning, og det andre til tilbakevending (ved mannskapsbytte på romstasjoner).Tabellen er sortérbar (klikk på )


== Se også ==
Constellation-programmet (kansellert)
Artemis-programmet


== Fotnoter ==


== Kilder ==
NASA: Space Shuttle, Mission Information (sist oppdatert august 2011) Besøkt 19. oktober 2022
NASA Kennedy Space Center: Launch Archives (sist oppdatert april 2013) Besøkt 19. oktober 2022
Sissels Summertime

«Sissels Summertime» er en singel av Viggo & Reidar i 1986.


== Sporliste ==
«Summertime»
«Summertime jazz»
All We Have Is the Past

All We Have Is the Past er en samleplate utgitt av Jahn Teigen i 1980.


== Sporliste ==
Side 1

«Soft Shoe Dancer» (Jahn Teigen), (Stolen from Time)
«Between You and Me» (Pete Knutsen/Thor Andreassen), (Quiché Maya)
«San Fransisco Morning» (Teigen/Audun Tylden), (Teigens tivoli)
«Dark Nights» (Teigen), (Quiché Maya)
«All We Have Is the Past» (Arne Schulze), (Popol Vuh)Side 2

«Steelgrass» (Knutsen/Teigen), (Fly High/Steelgrass)
«Fly High» (Schulze/Teigen/Knutsen/Pjokken Eide), (Fly High/Steelgrass)
«Neon Nightmare» (Teigen), (The Art of Living/Neon Nightmare)
«Spectator» (Teigen), (Teigens tivoli)
«The Band Stopped to Play» (Teigen), (Teigens tivoli)
«Tivoli» (Teigen), (Teigens tivoli)


== Eksterne lenker ==
(en) All We Have Is the Past på Discogs
Troglops albicans

Troglops albicans (Linnaeus 1767) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. Den finnes lengre sør i Europa. Den er ikke registret i Norge. 


== Utseende ==
Kroppen er 3 millimeter lang. Den er en blåsvart bille, bare kantene av brystskjoldet og rotleddene i antennene, samt fram- og mellombeina er noe rødgule. Hunnens hode er helt svart, mens hannen har gult forhode og svart bakhode. Hodet med de noe utstående fasettøynene er bredere enn brystet. Antennene er festet noe foran fasettøynene, de har elleve ledd. Oversiden med en kort, utydelig og ganske spredt finere liggende behåring (krever forstørrelse). Brystskjoldet er smalere i bakkanten enn på midten og bredere enn det er langt. Avsmalningen bakover går i en buktet linje, ikke rettlinjet. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er ganske slanke, alle føtter har fem ledd, bortsett fra hos hannene, som har fire ledd.


== Levevis ==
Troglops albicans lever på trær, særlig lind og eik. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. 


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 68. (344 sider)  ISBN 8712166936
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) Troglops albicans i Encyclopedia of Life 
(en) Troglops albicans i Global Biodiversity Information Facility 
(en) Troglops albicans hos NCBI 
(en) Kategori:Troglops albicans – bilder, video eller lyd på Wikimedia Commons 
Troglops albicans - Fauna Europaea - om europeiske dyr